Mizen Head zubia

Mizen Head zubia (, ) Irlanda hego-mendebaldeko Mizen Head lurmuturrean dagoen oinezkoentzako zubia da. Crookhaven herrian kokaturik dago Cork konderrian.

2011ko martxoan ireki zen zubi zaharra eraitsi ondoren.

 Historia 
Mizen Head lurmuturrera iristeko oinezkoentzako zubi bat eraikitzea erabaki zen 1907an eta horretarako lehiaketa bat antolatu zen. Urriaren 18an Messrs Thorne and Co. konpainiari esleitu zitzaion lana 1.272 liberako kostoa izango zuena. Zubi berezia izan zen, altzairu armatuaz egindako aurrenekotako zubia baitzen. 52,426 metrotako luzera zuen eta itsasoarekiko 45,72 metrotako altueran kokaturik zegoen. Diseinuaren egitura nabarmenena arkua zen. 1908an hasi zituzten lanak eta 1910eko martxoan amaitu.

Ia ehun urte pasa zirenean zubia segurua ez zela ikusi zen. Erabilitako altzairua aireak desegin omen zuen eta 2005eko otsailean itxi egin zuten. Urte hartako ekainean andamioak ezarri zitzaizkion baina 2008an zubi berria eraikitzeko erabakia hartu zen. Zubi zaharra bota eta berria eraiki zen 2009ko urria eta 2010ko abenduaren artean eta 2011ko abuztuan inauguratu zen.

Zubiaren eraikuntzak izan zituen hainbat zailtasun. Alde batetik zaurgarritasun handiko itsas eremuan kokatzen delako eta bestetik muturreko eguraldiari aurre egiteko erronka zuelako.

 Ezaugarriak 
Zubi berriak aurrekoaren itxura bera du. 50 metrotako zubibegia du, guztira 52 metrotako luzera, eta itsasoaren mailatik 45 metrotako altueran eraikita dago. Zubi zaharrarekiko alderatuta 0,7 metro zabalagoa da hau.

Zubira iristea ez da erraza, izan ere malda handia jaitsi beharra baitago metro bateko baino zabalera txikiagoan duen bidean. Baina turismogune izateko asmoa ere bazutenez ikuspegi ederreko plataformak eraiki zituzten bidean, zubia baino altuera handiagoan. Wild Atlantic Way ibilbide turistikoaren parte da.

 Iruditegia 

 Erreferentziak 

 Kanpo estekak 

Kategoria:Irlandako zubiak
Kategoria:Cork konderriko eraikinak
Kategoria:2011n amaitutako eraikinak
Kategoria:Arku-zubiak
Kategoria:Oinzubiak